projecte-aina/catalan_government_crawling huggingface dataset:
Activitat de dibuix "El meu comerç preferit" per a nens fins a 12 anys, on els nens, amb la complicitat dels seus pares o avis dibuixin el seu comerç de proximitat preferit i indiquin perquè els hi agrada anar-hi.
Els comerços associats a Comerç Actiu Canovelles, repartiran a partir del 16 de març làmines on fer els dibuixos.
Un cop els nens hagin fet el dibuix, hauran de portar el seu dibuix a un dels associats.
Els dibuixos entregats es publicaran a l'Instagram de l'associació a partir del 23 de març, juntament amb el motiu pel qual és el seu comerç preferit.
Entre tots els participants es sortejaran 20 vals regal de 10€ per bescanviar per material escolar a un dels nostres associats.
Comerços associats a Comerç Actiu Canovelles
A la porta del mercat hi haurà un tricicle elèctric que incorpora una cistella a la part davantera per transportar persones i un reposapeus i coixins que el fan més confortable.
El vehicle té capacitat per dos passatgers i un conductor i incorpora una caixa pel transport de paquets.
L'objectiu és acompanyar des del mercat fins a casa seva a les persones grans i persones amb mobilitat reduïda.
L'Oficina de Promoció Econòmica de l'Ajuntament de Manlleu, l'Associació Aurora i l'Associació de comerciants del Mercat
A l'exterior del mercat municipal
A la porta del mercat hi haurà aparcada una eco estació.
Espai on mitjançant diversos jocs, adults i infants s'informen i prenen consciència de com s'han de reciclar diversos residus
L'Oficina de Promoció Econòmica i el Servei de Medi Ambient de l' Ajuntament de Manlleu i l'Associació del Mercat Municipal de Manlleu
A l'exterior del mercat municipal
Vídeos promocionals dels comerços associats centenaris, emplaçats em edificis històrics, o bé amb una història digne de compartir.
L'enfocament dels vídeos no és l'habitual (merament descriptius), sinó que accedim als espais dels comerços que el client no veu habitualment, les rebotigues, els obradors, els magatzems, les oficines, el laboratori...
Creiem que aquests espais desperten la curiositat de l'espectador amb l'objectiu de donar valor a la feina de botiguer més enllà del taulell.
Veiem com es treballa als comerços, davant i darrere al taulell.
Els mateixos propietaris ens expliquen la seva història en una entrevista: quantes generacions han passat, perquè treballen de la forma que ho fan, perquè creuen que és important conservar els valors del comerç local...
FEDERACIÓ DE COMERÇ DE LA SELVA
Més del 90% de la població catalana té un smartphone, que fa servir més de dues hores i mitja cada dia.
La gran majoria d'aquests usuaris fan servir el mòbil en algun moment del procés de compra, ja sigui per cercar informació dels productes o per comprar directament.
Però aquests dispositius no només són d'utilitat als consumidors, també ofereixen un bon nombre de recursos a les empreses comercials per contactar amb el client.
Per donar a conèixer aquestes possibilitats, el Consorci de Comerç, Artesania i Moda de Catalunya continua el cicle de sessions anomenades "Esmorzapps.
Aplicacions al servei del comerç".
La propera trobada serà el 7 de febrer a les 9.30h a l'Aula Magna de la Cecot a Terrassa.
Aquesta sessió comptarà amb la col·laboració de la Comissió de Comerç de la Cecot i l'associació Terrassacentre.
Seguint el mateix esquema de la primera trobada, els desenvolupadors de diverses aplicacions per a mòbil catalanes explicaran els seus projectes als comerciants per tal d'engrescar-los a utilitzar aquestes eines.
Les aplicacions que es presentaran seran les de Terrassacentre, Buugit, Esmashopping i Onair Shopping.
Val a dir que les aplicacions que es van presentant a les sessions Esmorzapps es poden trobar al Catàleg d'apps disponible al web del CCAM.
La directora general de Comerç de la Generalitat de Catalunya, Muntsa Vilalta, va visitar Olot el passat 20 de gener.
Després de signar en el Llibre d'Honor de la Ciutat, es va reunir amb l'alcalde Josep M. Corominas, el regidor de Promoció, Comerç i Turisme, Estanis Vayreda i el president de l'Associació de Comerciants d'Olot, Jordi Rovira.
A continuació, i després de visitar la plaça Mercat i altres espais del barri vell es va entrevistar amb una representació dels comerciants d'Olot amb els que va analitzat la situació actual del comerç i va respondre els seus dubtes i consultes sobre la nova Llei, entre altres aspectes relacionats amb el sector.
El president de l'Associació de Comerciants d'Olot, Jordi Rovira, va explicar que "per nosaltres ha estat molt interessant poder-li plantejar diferents temes relacionats amb la llei de comerç i explicar-li les iniciatives que portem a terme, com la campanya d'aquest Nadal amb la plaça Mercat, que ha estat tot un èxit".
El regidor de Promoció de la Ciutat, Estanis Vayreda, va afirmar que "hem presentat a la directora els grans projectes que, com a ciutat, tenim en tema comerç i li hem demanat ajuda per dinamitzar el sector comercial i especialment el que comprèn des la plaça Major a la plaça del Carme".
Segons Vayreda, "és un espai que volem dinamitzar amb un projecte que ajudi a recuperar l'activitat comercial".
La directora general de Comerç, Muntsa Vilalta, va subratllar que "la dinàmica comercial fa que hi hagi barris amb més activitat i altres que encara tenen recorregut per créixer.
Tenim interès en ajudar a dinamitzar aquelles àrees que tenen necessitat de promoció del continu comercial perquè les botigues no estiguin tancades sinó que tinguin vida".
Vilalta va afegir que "Olot és un model molt interessant de veure com municipi i comerciants estan fent una estratègia i desenvolupament conjunta.
És evident que avui no podem anar sols i que com més suport i col•laboració hi hagi entre tots els agents del territori més èxits tindrem i en el cas del comerç és evident.
Felicito Olot perquè tira endavant un model molt interessant per poder explicar a altres poblacions".
La Direcció General de Comerç del Departament d'Empresa i Coneixement, a través del Consorci de Comerç, Artesania i Moda (CCAM), ha posat en marxa el programa de jornades formatives "Com controlar la gestió del meu comerç?", adreçades a professionals del retail, especialment a botiguers i comerciants.
L'objectiu d'aquestes jornades és apropar al petit comerç català coneixements bàsics sobre les finances d'un negoci detallista (com el compte de resultats, el balanç de situació o el pla de tresoreria), entendre què és la rendibilitat i com aconseguir-la, i posar al seu abast diferents indicadors que permeten auto-diagnosticar la marxa de l'empresa.
Sota el títol "Com controlar la gestió del meu comerç?", aquests tallers formatius donen respostes a preguntes habituals de caire financer que afecten a un petit comerç a partir de plantejaments directes i senzills com 'Què guanyo?
Quant val la inversió que vaig fer?', 'Quin preu té el meu negoci?' o 'Què dec?
Així mateix, s'explica com es controla la caixa, i perquè és important fer aquest control, i es presenten mecanismes per controlar la marxa del negoci.
Les primeres jornades gratuïtes, a càrrec de l'economista Jordi Bacaria Martinez, soci consultor de J3B3 Economics (empresa especialitzada en la promoció econòmica del territori i que realitza projectes en l'àmbit del comerç, la indústria i el turisme), han tingut lloc a Barcelona i Girona.
Donat l'èxit de convocatòries, dues a Barcelona i una a Girona, s'han programat tallers a Manresa (6 de febrer, Seu dels Serveis Territorials, carrer Alfons XII, 13), Tortosa (13 de febrer, Sala Gerard Vergés dels Serveis Territorials de Cultura, carrer de Jaume Ferran, 4), Lleida (22 de febrer), i Tarragona (27 de febrer, Sala Pau Casals de la Delegació del Govern a Tarragona, carrer Sant Francesc, 3).
Aquestes sessions s'emmarquen en la iniciativa "Comerç Futur", amb la voluntat del govern català, a través de la Direcció General de Comerç, de professionalitzar i modernitzar el sector del comerç tradicional a Catalunya, i fer-lo competitiu en un mercat cada cop més globalitzat, conscients de l'important paper del comerç urbà en el model comercial català.
La directora General de Comerç de la Generalitat, Muntsa Vilalta, es va reunir amb la patronal FOEG per tal d'explicar els detalls la futura Llei de Comerç, Serveis i Fires, i conèixer de primera mà les inquietuds dels empresaris gironins al voltant de la nova normativa, que es troba actualment en tràmit parlamentari.
En aquest marc, la directora Muntsa Vilalta, va indicar que aquest "és un projecte que vol contribuir a enfortir un model de comerç propi —equilibrat, sostenible i competitiu— i que al mateix temps vol actualitzar la nova normativa de comerç a les noves necessitats i reptes del sector".
La directora va assenyalar també que aquesta nova llei és també una oportunitat per "donar més instruments al sector, comerciants i empresaris comercials per afrontar aquests reptes que arriben derivats de noves dinàmiques de mercat i de canvis en les preferències dels consumidors.
Dins d'aquest reptes estan la transformació digital, el suport a la professionalització, el creixement de l'empresa comercial i la internacionalització".
A la reunió, que s'emmarca en les trobades empresarials que la FOEG du a terme periòdicament amb l'Hotel Double Tree by Hilton Girona i la Caixa, hi va assistir una vintena d'empresaris gironins.
El Govern va aprovar a el passat 3 de gener el Projecte de Llei de Comerç, Serveis i Fires, amb l'objectiu de refermar i alhora actualitzar la normativa de comerç davant les noves necessitats i reptes del sector.
Amb aquest acord es va formalitzar el darrer tràmit per que donar pas a la tramitació parlamentària de la norma.
L'Enquesta de Població Activa (EPA) per al 4t trimestre ha xifrat en 330.400 les persones ocupades en comerç al detall, això suposa un 5,42% més que no pas el mateix trimestre de l'any anterior.
Els bons resultats de l'ocupació amb què el comerç va tancar el 2016 han deixat la variació mitjana anual en un 2,32% més que el 2015.
D'aquesta forma, les activitats comercials participen activament d'una millora de l'activitat econòmica i reducció de les taxes d'atur que beneficia el conjunt de l'economia.
Els indicadors per al conjunt de Catalunya constaten aquesta tendència.
Així, la taxa d'atur per als joves menors de 25 anys s'ha reduït de 42% al 34%, i el nombre de llar amb tots els actius desocupats ha baixat en un 15%; en ambdós casos es tracta d'una notícia especialment destacable pels col·lectius de què es tracta.
La Setmana del Comerç serà un reconeixement d'aquesta funció social, que vindrà farcit de propostes engrescadores, tant per als treballadors i treballadores del sector, com per al conjunt de la ciutadania.
En què consistirà la Setmana del Comerç?
La Setmana del Comerç arrencarà el 20 de març a la Llotja de Mar, amb la presentació a càrrec de l'Hble.
Jordi Baiget, i la descripció de totes les activitats.
Aquestes sessions tindran lloc al Mobile World Centre de plaça Catalunya, els matins dels dies 21, 22, 23 i 24 (de 9:30h a 12.30h).
L'objectiu és generar una plataforma de reflexió per als temes que interessen a tots sobre comerç, fomentar idees i compartir recursos per enfortir la competitivitat de les empreses de comerç.
Estigueu atents a la publicació del programa.
Les associacions d'arreu del país durant a terme activitats dinamitzadores coincidint amb la Setmana del Comerç.
Pertanys a una entitat dinamitzadora i vols participar?
Podeu fer-ho organitzant algun acte expressament o bé traslladant a aquestes dates alguna activitat que pensàveu fer en algun moment.
De moment, més d'una cinquantena d'entitats ja han comunicat activitats.
Podeu demanar més informació a la Sra.
També podeu enviar-li el següent formulari omplert:
Els comerciants de l'Eix i altres comerciants convidats així com artesans, surten al Passeig durant el cap de setmana per exposar i vendre els seus productes als veïns del barri i a tots els ciutadans i visitants que s'hi vulguin acostar.
En aquesta primera edició de la Fira La Primavera arriba al Passeig, volem donar-li un caire cultural i d'exposició del teixit associatiu del barri, convidant diversos actors representatius de la cultura i l'associacionisme a fer aparador de les seves activitats a tos els ciutadans que vinguin a visitar la Fira.
Tots els comerciants i artesans hauran de contactar amb l'Eix Comercial Sagrada Família per poder assistir-hi.
Passeig Sant Joan entre els carrers Mallorca i Còrsega
Proposem un taller de cuina de caràcter familiar on els nens/es amb la col·laboració dels pares aprendran a preparar, treballar i manipular les matèries primeres del taller elaborat amb productes de proximitat.
Es començarà presentant la recepta i identificant els ingredients base, fent una petita introducció dels estris, matèria primera que emprarem i les tècniques per elaborar la recepta.
També aprendran a decorar i treballar el plat cuinat col·laborant en família alguns dels objectius de l'activitat són:
-introduir a l'infant en l'ús actiu i conscient dels 5 sentits a través de la transformació de matèries primeres.
-despertar la curiositat de l'infant envers aliments quotidians.
-establir una base cultura gastronòmica pròpia de la zona "km 0"
-propiciar un espai de trobada entre pares i fills..
Cal inscripció prèvia mitjançant SORTEIG via INSTAGRAM - https://www.instagram.com/nemmataro/
Es faran diversos actes i activitats durant el cap de setmana.
El dissabte es realitzarà una botiga al carrer on hi haurà diferents actes per dinamitzar la jornada, des del timbalers de Centelles, els gegants, sardanes i activitats per la mainada.
També els comerços durant tota la setmana faran descomptes, vals de regals per les persones que comprin en els seus establiments.
Unió del comerç de Centelles i Ajuntament de Centelles
LA RUTA DELS COMERÇOS CENTENARIS
Descobrint el patrimoni material i immaterial de les botigues barcelonines
Barcelona encara conserva botigues amb més d'un segle d'història.
Un comerç emblemàtic que ha estat testimoni del canvi d'hàbits de la nostra ciutat al llarg dels anys.
Els proposem fer un viatge en el temps sense moure's del centre.
Així, explicarem els orígens de moltes d'elles.
Recordarem anècdotes i clients il·lustres que s'hi han passat, sense deixar de banda el ric patrimoni material i immaterial que arrepleguen.
Barna Centre i Amics de La Rambla
Aquest mes de setembre es reinicia el cicle de sessions formatives Els Quaderns de Mercats adreçades als paradistes dels mercats municipals, tècnics municipals i gerents de mercats de Catalunya.
L'objectiu del CCAM és crear un espai de formació i aprenentatge entre els operadors dels mercats municipals i, també, aportar noves eines per a la promoció i difusió dels productes i serveis de les parades.
Les jornades seran online, i es realitzaran els dilluns al matí de 10h a 11.30h:
Quadern 1 - Com fer un pla de difusió i promoció en una parada de mercat municipal
28 de setembre de 2020 (inscripcions obertes)
En aquesta sessió els participants podran descobrir les grans estratègies i els àmbits dirigits a promocionar i difondre els productes i serveis d'una parada de mercat municipal.
La sessió inclourà un detall de propostes que qualsevol paradista pot portar a terme per tal de fidelitzar a la seva clientela.
Quadern 2 - Com crear una estratègia digital en una parada del mercat municipal
5 d'octubre de 2020 (inscripcions obertes)
Aquesta sessió tindrà com a objectiu aprendre a dissenyar una estratègia digital per una parada de mercat.
La sessió tractarà aspectes relatius a com dissenyar l'estratègia així com en les eines digitals que cal desenvolupar per tal de tenir una bona presència a les xarxes socials i l'entorn digital actual.
Quadern 3- Eines per millorar la presència digital d'una parada de mercat
Aquesta sessió té per objectiu donar a conèixer les eines i els mecanismes que qualsevol parada de mercat pot desenvolupar per promoure les vendes en entorns digitals.
En la sessió s'explicaran aspectes vinculats a la missatgeria instantània, les xarxes socials així com aplicacions mòbil que li poden ser útils a una parada de qualsevol mercat municipal.
Per a qualsevol dubte us podeu adreçar a la bústia dels Mercats [EMAIL]
La direcció General de Comerç i el CCAM van organitzar el passat 22 de setembre una xerrada-col·loqui sobre les Àrees de Promoció Econòmica Urbana (APEUs) a càrrec de dos experts sobre els BID's al nord d'Alemanya: Frithjof Büttner, comissionat per als BID's del Departament d'Ordenació del Territori i Desenvolupament Urbà del Länder d'Hamburg i, Sebastian Binger, CEO d'Otto Wullf, empresa dedicada professionalment a la posada en marxa i gestió de BID's a Hamburg, una ciutat que suma un total de 26 BIDs.
La trobada, que ha comptat amb la presència de diversos representants del teixit comercial de Catalunya, ha servit per compartir l'experiència i respondre dubtes al voltant d'aquesta nova eina de promoció i millora de la competitivitat de les àrees comercials que en els propers mesos s'aprovarà en el Parlament.
Els BIDs tenen 50 anys d'història.
El primer es va crear al 1969 a Toronto, Canadà i pocs anys després a Nova Orleans (Estats Units).
Entre les dècades dels vuitanta i noranta es van implantar diferents BIDs a Nord-Amèrica i al 2004 es va constituir el primer BID urbà a Londres.
El Consorci de Comerç, Artesania i Moda de Catalunya s'ha compromès a fer accessibles els seu lloc web de conformitat amb el Reial Decret 1112/2018, de 7 de Setembre, sobre accessibilitat dels llocs web i aplicacions per a dispositius mòbils del sector públic (en endavant, Reial Decret 1112/2018, de 7 de setembre).
La present declaració d'accessibilitat s'aplica a http://ccam.gencat.cat
La present declaració va ser preparada el 2 de setembre de 2020.
El mètode emprat per preparar la declaració ha estat una avaluació duta a terme per la consultoria d'accessibilitat TOTHOMweb [URL] en el marc de la col·laboració amb l'oficina d'accessibilitat del propi organisme.
Darrera revisió de la declaració: 2 de setembre de 2020
Es poden realitzar comunicacions sobre requisits d'accessibilitat (article 10.2.a del Reial Decret 1112/2018), a través de la següent bústia de contacte
A través del següent correu electrònic: [EMAIL]
Per fer sol·licituds d'informació accessible i queixes (article 12 del Reial Decret 1112/2018) cal accedir al tràmit "Continguts accessibles al web" i seguir la modalitat "Sol·licitar informació accessible o fer una queixa".
El procediment d'aplicació recollit a l'article 13 del Reial Decret 1112/2018 es pot iniciar al tràmit "Continguts accessibles al web" a través de la modalitat "Reclamar una sol·licitud".
L'AI & Big Data Congress se celebrarà els propers 14 i 15 d'octubre de forma presencial i per streaming i comptarà amb el director general d'Intel·ligència Artificial i Innovació de Microsoft, David Carmona, i amb el director de recerca en Deep Learning de Google DeepMind, Oriol Vinyals
La Secretaria de Polítiques Digitals oferta 95 places setmanals noves a l'Escola d'Administració Pública de Catalunya (EAPC)
El 72% de les empreses TIC catalanes ha tancat el 2019 millor que l'any anterior i prop d'un 40% preveu un creixement de facturació per al 2020 malgrat la crisi de la Covid-19
Amb l'objectiu de facilitar-te la tria dels estudis universitaris, el web Què i per què estudiar a les universitats catalanes?
(QPQ) posa al teu abast la informació i les eines necessàries perquè planifiquis el teu futur acadèmic.
Tens a la teva disposició totes les dades permanentment actualitzades dels estudis oficials de grau i màster universitari que s'imparteixen a Catalunya.
L'Agència per a la Qualitat del Sistema Universitari de Catalunya (AQU) ha creat el portal EUC (Estudis Universitaris de Catalunya), on trobaràs un cercador de tots els estudis universitaris oficials vigents, la descripció i indicadors de les titulacions i els últims informes d'avaluació publicats.
És una entitat que té per objectiu facilitar tots aquells aspectes de la vida extra-acadèmica de la comunitat universitària forana: allotjament, escoles, activitats culturals, etc.
L'Eurocampus Pirineus Mediterrània és el 1er Campus universitari Europeu i 7é Campus universitari Mundial.
El formen les 4 regions membres de l'Euroregió ( Catalunya, Illes Balears, Languedoc-Roussillon i Midi-Pyrénées) i 87 centres d'educació superior.
El web de l'Eurocampus serveix no solament de plataforma d'intercanvis interactiva, dinàmica i fàcilment accessible, si no que també es posiciona com una comunitat virtual d'estudiants, investigadors i docents dels territoris de l'Euroregió.
La Xarxa Vives és una plataforma única de serveis innovadors i amb valor afegit per a les universitats dels territoris de parla catalana, per a tota la comunitat universitària i per a la societat.
Com a associació d'universitats en creixement, a través de més de 50 línies d'actuació concretes cada any, la Xarxa esdevé el referent per a l'actuació comuna de les universitats de Catalunya, el País Valencià, les Illes Balears, Catalunya Nord, Andorra i Sardenya.
La seva visió estratègica és ser la xarxa de referència per a l'acció conjunta de les universitats que en formen part.
Web oficial de la secretaria d'universitats i recerca del Govern de la Generalitat de Catalunya.
Recerca i selecciona els estudis que vols cursar i les universitats on s'imparteixen.
Clica per veure l'oferta d'estudis de grau i de màster.
Consulta els requisits, documents, dates i altra informació als organismes competents en matèria universitària.
Recull tota la documentació acadèmica -certificació, títols, etc.- a la institució o centre educatiu del país on hagis cursat els estudis.
Hauràs d'obtenir la documentació pertinent que acrediti l'inici o finalització dels estudis amb les signatures de les persones autoritzades.
Si cal, tramita la legalització i traducció dels documents.
Un cop legalitzats, hauràs de procedir a la traducció dels documents al castellà mitjançant un traductor-intèrpret jurat espanyol o a la representació diplomàtica espanyola al seu país.
Envia la documentació als organismes o institucions encarregats de la seva gestió i tramitació.
Sol·licita, si ets d'un país de fóra de la Unió Europea o de l'Àrea Schengen, el visat, assegurança mèdica, etc., per preparar els darrers tràmits i l'arribada a Catalunya.
Forma't per a l'exercici professional de la psicologia en l'àmbit sanitari
La disposició addicional setena de la Llei 33/2011, de 4 d'octubre, general de salut pública, estableix com a única via per accedir a la professió de psicòleg general sanitari l'obtenció del títol oficial de màster en Psicologia General Sanitària.
D'aquesta manera, l'itinerari formatiu dels psicòlegs queda clarament fixat en la seqüència següent: grau en Psicologia (que no habilita per si mateix), màster oficial en Psicologia General Sanitària per a l'obtenció del títol de psicòleg general sanitari, i estar en possessió del PIR o demostrar experiència per poder dur a terme tasques clíniques en qualsevol àmbit, privat o públic.
El màster universitari en Psicologia General Sanitària proporciona a l'estudiant una formació amb un enfocament científic i professional que permet avaluar i formular hipòtesis sobre el comportament de les persones i intervenir sobre aquest comportament amb la finalitat de promoure i millorar la salut.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.825 euros.
Especialista en Psicoteràpia per la European Federation of Psychologists' Associations (EFPA) i acreditada amb el diploma europeu EuroPsy.
Directora de la Unitat Terapèutica d'Assistència Psicològica (Universitat Abat Oliba CEU).
Titulació: Màster oficial universitari
Tipus de formació: Màster oficial
Orientació: Orientació professional
El màster s'adreça als titulats interessats en l'exercici de la professió en l'àmbit sanitari.